SET ภาคบ่ายร่วงกว่า 12 จุด ตามตปท. หลังราคาน้ำมันดิ่งแรงกดดันหุ้นพลังงาน
SET ภาคบ่ายร่วงกว่า 12 จุด ตามตปท. หลังราคาน้ำมันดิ่งแรงกดดันหุ้นพลังงาน โดยดัชนีตลาดหุ้นไทย ณ เวลา 15.08 น. อยู่ที่ระดับ 1,669.12 จุด ลดลง 12.61 จุด หรือ 0.75% มูลค่าการซื้อขาย 2.13 หมื่นล้านบาท
9 พ.ย. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 15.08 น. อยู่ที่ระดับ 1,669.12 จุด ลดลง 12.61 จุด หรือ 0.75% มูลค่าการซื้อขาย 2.13 หมื่นล้านบาท
ด้านนายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี กล่าวว่า ตลาดหุ้นไทยภาคบ่ายนี้ปรับตัวลงกว่า 10 จุด เป็นไปในทิศทางเดียวกับตลาดหุ้นในภูมิภาคเอเชียที่ปรับตัวลงกัน จากความกังวลเรื่องที่ธนาคารกลางสหรัฐฯมีแนวโน้มที่ยังจะปรับขึ้นอัตราดอกเบี้ย
นอกจากนี้ ราคาน้ำมันดิบก็ปรับตัวลงด้วย ทำให้ไปกดดันหุ้นในกลุ่มพลังงาน โดยวันนี้หุ้นในกลุ่มพลังงานปรับตัวลงมาก พร้อมให้แนวรับ 1,665 จุด ส่วนแนวต้าน 1,680 จุด
10 หุ้นกดดัชนี
